钦定古今图书集成/明伦汇编/闺媛典/第092卷 > 诸仕俊妻舒氏
## 钦定古今图书集成/明伦汇编/闺媛典/第092卷 > 诸仕俊妻舒氏

按《绍兴府志》：“舒氏，诸仕俊妻，馀姚舒庆女，名贞。年十
八，归仕俊。俊业贾，既娶稍怠，居不出。贞曰：‘人将谓我
何？力赞之行。行未两月，讣至，贞哀恸屡绝，设位朝夕
泣奠。阅三月，仕俊骨归，贞亲营墓葬，时往展拜，悲哀
不忍去。其姑念身老家贫，恐妇无依，谋嫁之。父母复
受人重赂，贞知不免，乃绐父曰：‘俟荐夫毕，惟父命’。于’”
是卖其衣装，择日治斋。供毕，漏下四鼓，速其母与姑
就寝沐浴，衣麻衣，以长衰结之，而截其馀带，用素帛
裹其足。取己与夫故所服御实一箧，中著以火，乃自
经焉。俄而火炽，众惊救，则贞已死。